
Από το πρακτικό της υπ’ αριθ. 5ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  43/2012

ΘΕΜΑ: Ορισμός εκπροσώπου του δήμου με τον αναπληρωτή του, στην Επιτροπή Καταλληλότητας οικοπέδου για την ανέγερση του Γυμνασίου – Λυκείου Καράτουλα
    Στον Πύργο και στο Δημοτικό Κατάστημα σήμερα στις 8 του μηνός Φεβρουαρίου, του έτους 2012, ημέρα Τετάρτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 4689/2-2-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 23 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος,  3. Καράμπελας Αντώνιος, 4. Παναγόπουλος Βασίλειος, 5. Αργυρόπουλος Ιωάννης του Γεωργίου, 6. Αριστειδόπουλος Χαράλαμπος, 7. Βαρελάς Ιωάννης, 8. Δημουλιάς Λεωνίδας, 9. Κωνσταντόπουλος Σπυρίδων, 10. Τζίνη Διονυσία, 11. Φραγκαντώνης Παναγιώτης, 12. Μπίρμπας Κων/νος, 13. Ανδρικόπουλος Ανδρέας, 14. Αντωνέλος Δημήτριος, 15. Μποσμής Κων/νος, 16. Ρωμαίος Στέφανος, 17. Ανδριόλας Γεώργιος, 18. Λιατσής Δημήτριος, 19 Γεράνιος Κων/νος, 20. Αγγελακοπούλου Ανδριάνα, 21. Γιάνναρος Χρήστος – Επικεφαλής της παράταξης «Λαϊκή συσπείρωση», 22. Καραμπέτσος Αθανάσιος, 23. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου». 

ΑΠΟΝΤΕΣ:
1. Παναγόπουλος Ιωάννης, 2. Τζουανόπουλος Δημήτριος – Γραμματέας, 3. Θεοδωρέλος – Χαρίτος Γεώργιος, 4. Ανδρικόπουλος Φώτης, 5. Αργυρόπουλος Ιωάννης του Παναγιώτη, 6. Λιατσής Γαβριήλ – Επικεφαλής της Μείζονος Μειοψηφίας, 7. Δημόπουλος Φώτης, 8. Γιαννακούλιας Θεόδωρος, 9. Κουρμπανάς Γεώργιος, 10. Σκαρτσιάρης Πάνος – ανεξάρτητος Δημοτικός Σύμβουλος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης προσκλήθηκε στη συνεδρίαση με την υπ’ αριθ. 4689/2-2-2012 έγγραφη πρόσκληση του Προέδρου και ο Πρόεδρος της Τ.Κ Καράτουλα κ. Τσατσαμπάς Γεώργιος, ο οποίος δεν προσήλθε αν και νόμιμα κλήθηκε.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
---------
Ακολούθως ο Πρόεδρος έθεσε υπόψη του Δημοτικού Συμβουλίου το υπ’ αριθ. 17ο θέμα της ημερήσιας διάταξης με τίτλο: [Ορισμός εκπροσώπου του δήμου με τον αναπληρωτή του, στην Επιτροπή Καταλληλότητας οικοπέδου για την ανέγερση του Γυμνασίου – Λυκείου Καράτουλα] και ανέφερε:

«Η Δ/νση Τεχνικών Υπηρεσιών και Περιβάλλοντος με το υπ’ αριθ. 3388/12 έγγραφό της  ζητά τον ορισμό ενός μέλους του δημοτικού συμβουλίου με τον αναπληρωτή του, προκειμένου να συγκροτηθεί σύμφωνα με τις διατάξεις της παραγράφου 4.14 του  άρθρου 94 του ν. 3852/10 και της παρ. 6 του άρθρου 18 του ν. 3467/06.
Η Επιτροπή θα εκτιμήσει την καταλληλότητα οικοπέδου για την ανέγερση του Γυμνασίου – Λυκείου Καράτουλα Δήμου Πύργου.
   Προτείνεται,  να ορισθεί ως τακτικό μέλος ο  Αντιδήμαρχος κ. Ιωάννης Παναγόπουλος, με αναπληρωτή  τον δημοτικό σύμβουλο κ. Σπύρο Κωνσταντόπουλο.
Το Δημοτικό Συμβούλιο Πύργου,

λαμβάνοντας υπόψη του:
· τις διατάξεις της παραγράφου 4.14 του  άρθρου 94 του ν. 3852/10 

· τις διατάξεις της παρ. 6 του άρθρου 18 του ν. 3467/06

μετά από διαλογική συζήτηση, 

α π ο φ α σ ί ζ ε ι
      Κατά πλειοψηφία, ορίζει στην Επιτροπή Καταλληλότητας του οικοπέδου για την ανέγερση του Γυμνασίου -  Λυκείου Καράτουλα, ως τακτικό μέλος τον Αντιδήμαρχο κ. Ιωάννη Παναγόπουλο, με αναπληρωτή τον δημοτικό σύμβουλο κ. Σπύρο Κωνσταντόπουλο.
Έργο της επιτροπής είναι να εκτιμήσει την καταλληλότητα του οικοπέδου που βρίσκεται στην Τ.Κ Καράτουλα και προορίζεται για την ανέγερση του Γυμνασίου – Λυκείου Καράτουλα.
Ο Επικεφαλής της παράταξης «Λαϊκή Συσπείρωση» κ. Χρήστος Γιάνναρος και το μέλος αυτής κ. Αθανάσιος Καραμπέτσος ψήφισαν λευκό.

Ο Επικεφαλής της παράταξης «Ανταρσία στο Δήμο Πύργου» κ. Ι. Σεφερλής, είχε αποχωρήσει απ’ τη συνεδρίαση πριν τη συζήτηση και έγκριση του θέματος.

Η παρούσα απόφαση έλαβε αύξοντα αριθμό 43/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

          Ο ΠΡΟΕΔΡΟΣ               ΤΑ ΜΕΛΗ                       Ο ΓΡΑΜΜΑΤΕΑΣ

           Ε. ΚΑΝΝΗΣ                                                  Δ. ΤΖΟΥΑΝΟΠΟΥΛΟΣ
Ακριβές Απόσπασμα

εκ των πρακτικών του Δ.Σ.

Πύργος 24 – 2 - 2012

Ο ΔΗΜΑΡΧΟΣ

ΜΕΔ

